PROJEKT

**Hankeleping**

/*kuupäev vastavalt digiallkirjastamise kuupäevale/*

**Põlva Vallavalitsus** (edaspidi *Ostja*), mida esindab põhimääruse alusel vallavanem Georg Pelisaar ja **\_\_\_\_\_\_\_\_\_\_\_\_\_\_\_\_\_** (edaspidi *Müüja*), mida esindab põhikirja alusel juhatuse liige \_\_\_\_\_\_\_\_\_\_\_\_

(edaspidi eraldi nimetatud *pool* ning koos ja ühiselt nimetatud *pooled*) sõlmisid käesoleva hankelepingu (edaspidi *leping*) järgnevas:

**1. Lepingu üldsätted**

1.1. Käesoleva lepingu lahutamatud osad on selle lisad, milles lepitakse kokku lepingu sõlmimise ajal ja pärast lepingu sõlmimist, ning mis moodustavad koos lepinguga ühtse tervikliku kokkuleppe poolte vahel.

1.2. Lepingul on sõlmimise hetkel järgmised lisad:

1.2.1. Lisa 1 – Riigihanke alusdokument (koostatud \_\_.08.2019);

2.1.2. Lisa 2 – Pakkumus (\_\_.08.2019).

**2. Lepingu ese**

2.1. Lepingu esemeks on Põlva Kooli sööklasse 200 tooli (edaspidi *Toode* või *Tooted*) ostmine. Müüja teostab kohapeal toodete montaaži ja paigaldamise töökohtadele ning pakkematerjali äraveo lepingus ja riigihanke alusdokumendi lisas 1 esitatud tingimustel.

**3. Lepingu jõustumine ja tähtaeg**

3.1. Leping jõustub allkirjastamisest ja kehtib kuni poolte lepingujärgsete kohustuste nõuetekohase täitmiseni.

3.2. Müüja kohustub tooted ostjale üle andma ja ostja kohustub tooted vastu võtma 29.08.2019.

**4. Toodete valduse üleandmine ja vastuvõtmine. Juhusliku hävimise ja kahjustumise riisiko ning omandiõiguse üleminek**

4.1. Kui pooled ei lepi eelnevalt kokku teisiti, kohustub müüja tooted ostjale üle andma, sh teostama montaaži ja paigaldamise töökohtadele aadressil Kesk 25 Põlva.

4.2. Valduse üleandmine-vastuvõtmine vormistatakse kirjaliku üleandmise-vastuvõtmise aktiga, millele kirjutavad alla poolte volitatud esindajad. Üleandmise-vastuvõtmise akt(id) koostatakse kahes eksemplaris, millest üks eksemplar jääb müüjale, teine ostjale. Üleandmise-vastuvõtmise akti võib allkirjastada ka digitaalselt.

4.3. Müüja peab omal kulul ja riisikol tagama, et üleantavad tooted:

4.3.1. vastavad pakkumuses sätestatud tingimustele;

4.3.2. on kasutuskõlblik ja ilma defektideta;

4.3.3. ei ole kahjustatud või määrdunud;

4.3.4. on ostjale kätte toimetatud tähtaegselt.

4.4. Müüja poolt ostjale üleantavad tooted peavad vastama lepingu tingimustele ning vastavat liiki toodetele tavaliselt esitatavatele kvaliteedinõuetele. Müüja peab tagama, et üleantavate toodete suhtes ei oleks kolmandatel isikutel õigusi, nõudeid ega vaidlusi.

4.5. Müüja vastutab toodete kvaliteedi- ja/või lepingutingimustele mittevastavuse eest juhul, kui mittevastavus oli olemas juhusliku hävimise ja kahjustumise riisiko ülemineku ajal ostjale. Müüja ei vastuta toodete kvaliteeditingimustele mittevastavuse eest, mis tekib pärast juhusliku hävimise ja kahjustumise riisiko üleminekut ostjale.

4.6. Ostjal on õigus keelduda mittenõuetekohase toote vastuvõtmisest, teatades sellest viivitamatult müüjale.

4.7. Toote kvaliteedi- ja/või lepingu tingimustele mittevastavusest teavitab ostja müüjat kümne kalendripäeva jooksul toodete vastuvõtmisest.

4.8. Müüja kohustub omal kulul ja riisikol viivitamatult, kuid mitte hiljem kui 30 kalendripäeva jooksul asendama mittevastavaks tunnistatud toote lepingu tingimustele vastava tootega.

4.9. Toote juhusliku hävimise ja kahjustumise riisiko läheb müüjalt ostjale toote üleandmisel.

**5. Poolte õigused ja kohustused**

**5.1. Ostja on kohustatud:**

5.1.1. võimaldama müüjale kokkulepitud ajavahemikul ligipääsu ostja asukohta toodete üleandmiseks, montaaži ja paigalduse teostamiseks ning võtma lepingutingimustele vastavad tooted vastu;

5.1.2. teavitama müüjat toote mittevastavusest lepingu tingimustele;

5.1.3. tasuma müüjale vastavalt lepingule.

**5.2. Müüja on kohustatud:**

5.2.1. müüma, tarnima ja paigaldama tooted vastavalt lepingus ja riigihanke alusdokumentides ning selle lisades sätestatud tingimustele;

5.2.2. tagama, et ostjale tarnitavad tooted on üleandmise hetkel uued ja kasutamata;

5.2.3. tagama et ostjale tarnitavatel toodetel on olemas garantii vastavalt lepingus sätestatud tingimustele;

5.2.4. teostama toodete kasutuskõlblikkust tagavad tööd vastavalt lepingus ja riigihanke alusdokumentides ning selle lisades sätestatud tingimustele;

5.2.5. esitama ostjale toodete üleandmisel kõik toote nõuetekohaseks kasutamiseks vajalikud dokumendid (sealhulgas kasutus- ja hooldusjuhendid) digitaalses vormis. Toote kasutamisõpetus või juhend peab olema eesti keeles;

5.2.6. hüvitama täies ulatuses toodetea tarnimisel või paigaldamisel ostjale või kolmandatele isikutele tekitatud kahjud. Vaidluste korral määrab kahjude tekkepõhjused kõigi osapoolte poolt aktsepteeritud sõltumatu ekspert;

5.2.7. mitte andma üle, ega muul viisil loovutama oma lepingust tulenevaid kohustusi kolmandatele isikutele ilma ostja eelneva kirjaliku nõusolekuta. Ostja nõusolek kohustuste üleandmiseks ei vabasta müüjat tema kohustustest juba täidetud lepingu osas ega üleandmata kohustuste osas.

5.3. Müüja poolt paigaldustööde käigus põhjustatud viimistluse või muude objektiosade vigastuste korral on ostjal õigus hüvitisele ja müüjal kohustus hüvitada vigastuste likvideerimise või viimistluse taastamise põhjendatud kulud.

5.4. Pooled käituvad teineteise suhtes heas usus ja mõistlikkuse põhimõttest lähtuvalt.

5.5. Pooled kinnitavad, et ei kahjusta lepingu pinnalt tekkinud arusaamatuste või erimeelsuste lahendamisel teineteise mainet.

**6. Maksetingimused**

6.1. Ostja tasub müüjale toodete (200 söökla tooli) tarnimise eest \_\_\_\_ eurot, millele lisandub käibemaks.

6.2. Ostja tasub toodete eest müüjale pärast toodete üleandmise-vastuvõtmise akti mõlemapoolset allkirjastamist müüja esitatud arve alusel 21 kalendripäeva jooksul selle esitamise päevast alates. Müüja esitab arve elektroonilisel e-posti aadressile polvavv@e-arvetekeskus.eu.

**7. Garantii ja toodetel esinevate puuduste kõrvaldamine**

7.1. Müüja tagab toodete tootjapoolse garantii 3 aastat. Nimetatud garantii tähtaeg algab toodete üleandmise-vastuvõtmise akti allkirjastamisest poolte poolt.

7.2. Lepingu punktis 7.1 nimetatud garantiiaja kestel ilmnenud või tekkinud toote lepingu tingimustele mittevastavused, mis ei ole põhjustatud ostja tegevusest, kõrvaldab müüja omal kulul võimalikult kiiresti pärast nende avastamist. Kõrvaldamise tähtaeg lepitakse kokku hiljemalt kolme tööpäeva jooksul müüjale teatamisest. Olenevalt mittevastavuse iseloomust ja keerukusest kohustub müüja esineva mittevastavuse kõrvaldama hiljemalt 30 päeva jooksul alates päevast, mil müüjale teatati toote lepingu tingimustele mittevastavusest.

7.3. Kui müüja ei kõrvalda puudusi õigeaegselt, on ostjal õigus puudused ise kõrvaldada, ning müüja on kohustatud hüvitama ostjale kõik nimetatud puuduse kõrvaldamisega seonduvad kulud.

**8. Poolte vastutus lepingu rikkumisel**

8.1. Lepinguga võetud kohustuste täitmata jätmise või mittekohase täitmise eest vastutavad pooled lepinguga ja õigusaktidega ettenähtud korras ja ulatuses.

8.2. Pooled kannavad täielikku ja tingimusteta vastutust lepingust tulenevate kohustuste täitmata jätmise või mittenõuetekohase täitmise korral teisele poolele tekitatud varalise kahju eest.

8.3. Lepingus sätestatud tarnetingimuste mittetäitmise või mittenõuetekohase täitmise korral on ostjal õigus lepingust ühepoolse avalduse esitamisega taganeda ja/või nõuda müüjalt leppetrahvi üle andmata toodete ühiku kohta 10 eurot. Pooled on kokku leppinud, et müüja kohustub tasuma ostjale käesolevas punktis sätestatud leppetrahvi 30 kalendripäeva jooksul pärast vastava nõude saamist.

8.4. Juhul kui müüja täidab tähtajaliselt ja täies ulatuses lepinguga võetud kohustused, kuid ostja ei võta tooteid mõjuva põhjuseta vastu 14 kalendripäeva jooksul pärast lepingu punktis 3.2. määratud tähtaja möödumist, on müüjal õigus lepingust ühepoolselt taganeda teatades sellest kirjalikult ostjale ja nõuda ostjalt kirjalikult tõendatud otsese kahju hüvitamist. Ostja kohustub tasuma müüjale käesoleva punktis sätestatud kahju 30 kalendripäeva jooksul pärast vastava nõude saamist.

8.5. Juhul kui müüja ei täida lepingust tulenevaid garantii- ja puuduste kõrvaldamise kohustusi või täidab neid mittenõuetekohaselt, on ostjal õigus nõuda iga rikkumise eest leppetrahvi 500 eurot ja/või tellida vastavad tooted kolmandatelt isikutelt ning nõuda müüjalt vastavate toodete ja pakkumuses sätestatud teenuse hinna vahe hüvitamist.

8.6. Rahalise kohustusega viivitamisel on müüjal õigus nõuda ostjalt viivist 0,025% tähtajaks tasumata summast iga viivitatud päeva eest.

8.7. Kui konkreetsest sättest ei tulene teisiti, on käesolevas punktis sätestatud leppetrahvid ja viivised kokkulepitud kohustuste täitmisele sundimiseks ning leppetrahvi või viivise nõudmine ei mõjuta poole õigust nõuda teiselt poolelt täiendavalt ka kahju hüvitamist.

**9. Teated ja volitatud esindajad**

9.1. Kõik pooltevahelised teated seoses lepingu täitmisega esitatakse teisele poolele kirjalikult lepingus fikseeritud aadressidel või mõnel muul aadressil, mida üks pool on teisele poolele kirjalikult teatavaks teinud.

9.2. Kõik pooltevahelised teated loetakse üle antuks kirja või elektronposti kättesaamisest või allkirja vastu üleandmisel teise poole esindajale.

9.3. Ostja volitatud esindajaks lepingu täitmisega seotud küsimustes, sh toodete üleandmise-vastuvõtmise akti allkirjastaja, onarendusepeaspetsialist Kaire Kalk, telefon 799 9344, mobiiltelefon +372 5301 4448, e-post: kaire.kalk@polva.ee.

9.4. Müüja volitatud esindajaks lepingu täitmisega seotud küsimustes, sh toodete üleandmise-vastuvõtmise akti allkirjastaja, on\_\_\_\_\_\_\_\_\_\_\_\_.

**10. Lõppsätted**

10.1. Pooltel on õigus lepingut muuta üksnes riigihangete seaduses sätestatud juhtudel.

10.2. Lepingus reguleerimata juhtudel juhindutakse Eesti Vabariigi kehtivatest seadustest ja teistest õigusaktidest.

10.3. Lepingust tulenevad vaidlused lahendatakse poolte kokkuleppel, kui see osutub võimatuks, lahendatakse vaidlused Tartu Maakohtus.

10.4. Leping on sõlmitud digitaalselt.

**Poolte allkirjad**

**Ostja Müüja**

/allkirjastatud digitaalselt/ /allkirjastatud digitaalselt/

Georg Pelisaar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vallavanem juhatuse liige

Põlva Vallavalitsus \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

registrikood 75038581 registrikood

Kesk 15, 63308 Põlva \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tel 799 9470 tel

e-post info@polva.ee e-post